Kannawenners op 15 April bekend | George Herald
Kannawenners op 15 April bekend
Wednesday, 10 April 2019, 08:00
'n Toneel uit 'Jakkals en Wolf Onbeperk'. Foto's: Hans van der Veen
SUID-KAAP NUUS - Die Kanna-benoemings is na die afloop van vanjaar se KKNK bekendgemaak. Koningin Lear, ’n eietydse herverbeelding van Shakespeare se King Lear, neem die voortou met 10 benoemings in sewe kategorieë vir die Klein Karoo Nasionale Kunstefees (KKNK) se Kanna-pryse in 2019.
Die Kannas word jaarliks toegeken vir uitnemende werk wat by dié fees te sien was.
Volgens Mareli Stolp, sameroeper van die Kannapaneel, was KKNK25 ’n uitsonderlike fees. “Wat veral opvallend was, was die omvattendheid van die feesaanbiedinge in alle genres - kuns, musiek en teater. Temas so divers soos magswaan, grondbesit, seksuele geweld, dwelmverslawing en apartheid-era ongeregtigheid is aangespreek, maar daar was natuurlik ook meer as genoeg vir lekker lag - in hysbakke, agtertuine en kroeë. En tussendeur is daar voete gestamp op musiek van Koos Kombuis tot Miriam Makeba. Die KKNK kan met trots terugkyk op 25 jaar van uitnemendheid en die fees se gehalte en kwaliteit maak mens opgewonde oor dié fees se toekoms,” sê Stolp.
Vanjaar se Kanna-paneel was Stolp, Diane de Beer, Rafiek Mammom, Tracey Saunders, Wayne Muller, Alby Michaels, Lizabé Lambrechts en Gary Naidoo.
Die wenners van die Kannas word op Maandag 15 April by ’n spesiale geleentheid in Kaapstad aangekondig. ’n Kanna vir beste tegniese prestasie en bydrae tot die fees word tydens die funksie oorhandig. Antoinette Kellerman in Koningin Lear.
Bloed en Bodem, Koningin Lear en Statements After an Arrest under the Immorality Act
André Roothman, Edwin van der Walt en Wilhelm van der Walt (Koningin Lear)
Anna-Mart van der Merwe en Rolanda Marais (Koningin Lear)
Read more about: kanna toekennings kknk kultuur
Posted on: 08:00 Wed, 10 April 2019